Raġel qala' ċitazzjoni wara li pparkja ġo kaxxa bajda f'Ħaż-Żebbuġ. "It-Tlieta li għadda sibt avviż ta' kontravvenzjoni mwaħħal mal- u kont ipparkjat ġo kaxxa bajda, fi Triq l-Imdina. F'din it-triq jiena nipparkja ta' spiss peress li nkun f'uffiċċju li jinsab f'din it-triq. L-avviż kien jgħid li jiena qlajt ċitazzjoni minħabba li pparkjajt 'matul 5 metri minn kantuniera jew liwja'," jispjega r-raġel. Jistqarr li t-triq hija u mhux triq prinċipali. "Minħabba li hi il-parkeġġ huwa mmarkat sal-kantunieri matul it-triq kollha u mhux f'din il-kantuniera partikolari. Ma għandi ebda dubju li kont ipparkjat tajjeb għaliex jiena familjar mal-akwata," jgħidilna r-raġel. Isostni li l-iżball ma sarx min-naħa tiegħu. "Filwaqt li jien jaf ikolli nitlef ġurnata xogħol biex noqgħod nikkontestaha, il-gwardjan, bl-iżball tiegħu ma jeħel xejn u ma jsofri ebda konsegwenza tal-inkompetenza tiegħu." Ir-raġel jappella għal aktar attenzjoni. "Nixtieq li kieku għall-inqas tinġibidlu l-attenzjoni biex ma jkunx ta' inkonvenjent għall-pubbliku. M'għandix dubju li ladarba dan il-gwardjan mhuwiex kapaċi jagħraf kaxxa bajda, qed joħloq ħafna ilmenti bħal tiegħi." "Jekk xi ħadd irid jiġi fuq il-post biex jivverifika, jien dejjem disponibbli hemm waranofsinhar," itemm jgħidilna r-raġel.
"Ipparkjajt ġo kaxxa bajda u xorta qlajt ċitazzjoni"